armvectores/hy_wikipedia_2023 huggingface dataset:
Սերաֆիմովսկի

Սերաֆիմովսկի (ռուս.՝ Серафимовский, բաշկիրերեն՝ Серафимов), գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Բնակչությունը 2010 թվականին գրանցված տվյալներով կազմում էր 10028 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստուս

Ստուս, գյուղ Արևմտյան Հայաստանում, Վանի վիլայեթի Գավաշի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Վասիլևկա (գյուղ, Կոբելյակի շրջան)

Անվան այլ կիրառումների համար տե՛ս՝ ՎասիլևկաՎասիլևկա (ուկրաիներեն՝ Василівка), գյուղ Ուկրաինայի Պոլտավայի մարզի Կոբելյակի շրջանում։
2001 թվականի տվյալներով Վասիլևկա գյուղում բնակվում էր 437 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նևմեր

Նևմեր (լատ.՝ neuma — շնչառություն), նոտագրության նշաններ, որ կիրառվել են եվրոպական երաժշտական արվեստում միջին դարերի սկզբում, հիմնականում՝ կաթոլիկական երգեցողության մեջ (Գրիգորյան խորալ)։ Բաղկացած էին գծիկներից, կետերից, ստորակետերից են։ Նևմերը նշում էին առանձին հնչյուններ, հնչյունախմբեր, ձայնի շարժումը դեպի վեր և վար, սակայն չէին նշում հնչյունների ճշգրիտ բարձրությունը, այդ պատճառով երգչին կարող էին միայն հիշեցնել արդեն ծանոթ մեղեդին։ Գոյություն ունեին նեմային նոտագրության բազմաթիվ տեղային տեսակներ։ 9-րդ դարից փորձեր են արվել կատարելագործելու նեմային նոտագրությունը՝ այն լրացնելով հնչյունների բարձրության նշանակումով, սկզբում՝ տառերով, այնուհետև՝ գծերի միջոցով, որոնց վրա տեղադրվել են նևմեր։ Այդպիսով սկզբնավորվել է այսպես կոչված, քառակուսի կամ խորալային նոտագրությունը, որից հետագայում զարգացել է նոտագրության ժամանակակից համակարգը։
Եգորովկա (գյուղ, Բիժբուլյակսկի շրջան)

Անվան այլ կիրառումների համար տե՛ս՝ ԵգորովկաԵգորովկա (ռուս.՝ Егоровка, բաշկիրերեն՝ Егоровка), գյուղ Ռուսաստանի Բաշկորտոստան հանրապետության Բիժբուլյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 71 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դանշման

Դանշման, գյուղ Արևմտյան Հայաստանում, Էրզրումի վիլայեթի Բասենի գավառակում։ Գտնվում էր Հասանկալա քաղաքից 5 կմ հեռու։


== Բնակչություն ==
1878 թվականին ուներ 5 տուն` 35 հայ բնակչով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Նևշեհիրի մարզ

Նևշեհիրի մարզ (թուրքերեն՝ Nevşehir ili), նահանգ Թուրքիայի Հանրապետության Կենտրոնական Անատոլիա տարածաշրջանում։


== Տես նաև ==
Թուրքիայի վարչական բաժանում
Սևծովյան տարածաշրջան
Ծաղկաձոր (լեռ)

Ծաղկաձոր, լեռնագագաթ Հայաստանի Կոտայքի մարզում, Շղթայաց լեռներում, Ծաղկաձոր քաղաքից 1 կմ հյուսիս։ Բարձրություն 2015 մ։


== Ծանոթագրություններ ==
Նորա Դան

Նորա Էլոիզ Դան (անգլ.՝ Nora Eloise Dunn, ապրիլի 29, 1952(1952-04-29), Չիկագո, Իլինոյս, ԱՄՆ), ամերիկացի դերասանուհի և կատակերգու։ Նա առավել հայտնի է «Շաբաթ երեկոյան ուղիղ եթերում» հեռուստաշոուում դերերի շնորհիվ, ինչպես նաև հեռուստաշոուներում, սերիալներում և ֆիլմեում նկարահանվելու շնորհիվ։


== Վաղ կյանք ==
Նորա Դանը ծնվել է Չիկագոյում, Իլինոյաս նահանգում, բուժքույր Մարգարետ Իսթի (անգլ.՝ Margaret East) և երաժիշտ և բանաստեղծ Ջոն Դանի (անգլ. ՝ John Dunn) ընտանիքում։ Նրա կրտսեր եղբայրը դերասան Քևին Դանն է։ Նա մեծացել է իռլանդական ծագում ունեցող կաթոլիկ ընտանիքում։ 1970-1972-ական թվականներին Դանն այցելել է Չիկագոյի Արվեստի ինստիտուտի դպրոց (англ. School of the Art Institute of Chicago), Սան Ֆրանցիսկոյի քաղաքային քոլեջը (անգլ.՝ City College of San Francisco) և Գեղարվեստի ակադեմիա (անգլ.՝ Academy of Fine Arts):


== Անձնական կյանքի ==
Նորա Դանը ամուսնացել է դրամատուրգ Ռեյ Հաթչսոնի հետ 1987 թվականի սեպտեմբերին։ Զույգը ամուսնալուծվել է 1995 թվականին։ 1998 թվականին Դանն ամուսնացել է շինարար Շոն Մաքգերիի հետ։


== Կարիերա ==
«Շաբաթ երեկոյան ուղիղ եթերում» շոուում աշխատելուց բացի ՝ Դանը նկարահանվել է բազմաթիվ ֆիլմերում և սերիալներում։ Նա հայտնվել է «Քույրեր» հեռուստասերիալի պարբերական դերերում` 1993-1996-ական թվականներին, «Դայակը»հեռուստասերիալում ՝ 1998-1999-ական թվականներին,  1998 թվականին որպես հրավիրված դերասան հանդես է եկել «Գաղտնի նյութեր» սերիալի երկժամյա դրվագում։
Նա նկարահանվել է «Մայամիի բլյուզը» ֆիլմում Ալեք Բոլդուինի հետ, «Երեք թագավորները» ՝ Ջորջ Քլունիի մասնակցությամբ, «Փողերի դատավճիռը» ՝ Ջոն Կյուսակի հետ, «Օրինակելի արու» Բեն Սթիլերի հետ, «Ժամանակից դուրս» ՝ Դենզել Վաշինգտոնի հետ, «Նոյեմբեր» -ը։ Քորթնի Քոքսի հետ, «Դարվին մրցանակ» և «Փայնեփլ էքսպրես»:


== Ծանոթագրություններ ==


== Արտաքին հղումներ ==
Նորա Դան Internet Movie Database կայքում
Նորամանուկ եկեղեցի (Նորշեն)

Նորամանուկ եկեղեցի, Հայ առաքելական եկեղեցի, գտնվում է Հայաստանի Շիրակի մարզում, Բագրավանից 7 կմ դեպի հարավ-արևմուտք՝ Ախուրյանի ձախ ափին՝ պատմական Անի մայրաքաղաքի դիմաց Նորշեն գյուղում, կառուցվել է 14-րդ դարում։ 
Նորշեն գյուղի Նորամանուկ եկեղեցու մասին շատ տեղեկություններ մեզ հայտնի չեն։ 
Ըստ ավանդության՝ եկեղեցու անունը կապված է այն բանի հետ, որ եկեղեցին կառուցել է մի մարդ, ում անունը եղել է Մանուկ և նրա ջանքերով Վան քաղաքից խաչքար են բերվել Նորշեն գյուղ։ 
Եկեղեցու մուտքի երկու կողմերում կան 13-րդ դարի խաչքարեր, ենթադրվում է, որ դրանք այն խաչքարերից են, որոնք  բերել է Մանուկը Վան քաղաքից։ Եկեղեցու ներսում մկրտության ավազանի մոտ պահպանվել են 13-ից 14-րդ դարերի խաչքարեր, եկեղեցու դռան շեմին կա ևս մեկ խաչքար, որը ենթադրվում է՝ ավելի հին է, քան վերոնշյալ խաչքարերը։ Եկեղեցու բակում կա գերեզման, որը պատկանում է վանահորը, սակայն գերեզմանը քանդված է և կոտրված։ 


== Արտաքին հղումներ ==
Արմավիրի մարզի եկեղեցիների և վանքերի ցանկ


== Արտաքին հղումներ ==
Նորամանուկ Archived 2021-08-17 at the Wayback Machine.


== Ծանոթագրություններ ==
Կոնստանտին Սիմոնով

Կոնստանտին (Կիրիլ) Միխայլովիչ Սիմոնով (ռուս.՝ Константин Михайлович Симонов, նոյեմբերի 15 (28), 1915, Պետրոգրադ, Ռուսական կայսրություն - օգոստոսի 28, 1979(1979-08-28)[…], Մոսկվա, ԽՍՀՄ), ռուս խորհրդային գրող, հասարակական գործիչ։ Սոցիալիստական աշխատանքի հերոս (1974)։ ԽՄԿԿ անդամ 1942 թվականից։


== Կենսագրություն ==
Ավարտել է Մաքսիմ Գորկու անվան գրականության ինստիտուտը (1938)։ Վերահաս պատերազմի զգացողությամբ են գրված «Հաղթողը» (1937), «Սառցաջարդ» (1938), «Սուվորով» (1939) պոեմները։ Նախապատերազմյան շրջանում է ձևավորվել Սիմոնովի ստեղծագործության հիմնական՝ արիության ու հերոսության թեման («Մի սիրո պատմություն», 1940, «Մեր քաղաքի երիտասարդը», 1941, ԽՍՀՄ պետական մրցանակ, 1942, համանուն կինոնկար, 1942)։ Հայրենական մեծ պատերազմի տարիներին եղել է «Կրասնայա Զվեզդա» («Красняя звезда») թերթի ռազմաճակատային թղթակիցը։ Առաջիններից մեկն է, որ դիմել է պատերազմում ռուս մարդու թեմային («Ռուս մարդիկ», 1942, ԽՍՀՄ պետական մրցանակ, 1943, պիես․ «Օրեր և գիշերներ», 1943-1944, ԽՍՀՄ պետական մրցանակ, 1946, համանուն կինոնկար, 1945, հայկական հրատարակություն 1949)։ Պատերազմի տարիներին ժողովրդականություն են վայելել Սիմոնովի քնարական բանաստեղծությունները («Քեզ հետ և առանց քեզ», 1942, հայկական հրատարակություն 1943, «Պատերազմ», 1944 և այլ ժողովածուներ)։ «Սառը պատերազմի» շրջանում Սիմոնովը գրել է գաղափարապես հրատապ գործեր («Ռուսական հարց», 1946, ԽՍՀՄ պետական մրցանակ, 1947, «Ուրիշի ստվերը», 1949, ԽՍՀՄ պետական մրցանակ, 1950, պիեսներ․ «Բարեկամներ և թշնամիներ», 1948, ԽՍՀՄ պետական մրցանակ, 1949, հայկական հրատարակություն 1950, բանաստեղծությունների գիրք)։ 1950-ական թվականների կեսերից Սիմոնով ստեղծել է «Ողջերն ու մեռածները» (լենինյան մրցանակ, 1974) եռերգությունը՝ «Ողջերն ու մեռածները» (1954-1959), համանուն կինոնկար, 1964, հայկական հրատարակություն 1971), «Զինվոր չեն ծնվում» (1963-1964, կինոնկար՝ «Հատուցում», 1969, հայկական հրատարակություն 1975) և «Վերջին ամառը» (1970-1971, հայկական հրատարակություն 1979) վեպերը՝ Երկրորդ աշխարհամարտում խորհրդային ժողովրդի հաղթանակի ուղու մասին գեղարվեստական հետազոտությունը։ Եռերգությանը նյութով հարում են «Հարավային պաամվածքներ>-ը (1956-1961), «Լոպալոինի գրառումներից» (1965), «Քսան օր առանց պատերազմի» (1972) վիպակները։ Հրատարակվել են նաե Սիմոնովի «Հայրենիքի ծուխը» (1947) վիպակը, «Չորրորդը» (1961) և շատ այլ պիեսներ, գեղարվեստական ու վավերագրական սցենարներ, պոեմներ և այլ գործեր։ Նրա շատ ստեղծագործություններ թարգմանվել են ԽՍՀՄ և այլ ժողովուրդների լեզուներով։ Բազմակողմանի է Սիմոնովի հասարակական գործունեությունը, եղել է «Լիտերատուրնայա գազետա» («Литературная газета», 1938, 1950-1954) թերթի, «Նովի միր» («Новый мир», 1946-1950, 1954-1958) ամսագրի խմբագիրը, ԽՍՀՄ գրողների միության վարչության գլխավոր քարտուղարի տեղակալը (1946-1954)։ ԽՄԿԿ Կենտկոմի անդամության թեկնածու (1952-1956), ԽՄԿԿ ԿՎՀ անդամ (1956-1961 թվականներին և 1976-79 թվականներին)։ ԽՍՀՄ 2-3 գումարումների Գերագույն խորհրդի դեպուտատ։ Խաղաղության պաշտպանության խորհրդային կոմիտեի նախագահության անդամ (1949 թվականից)։ ԽՍՀՄ գրողների միության վարչության քարտուղար (1954-1959 թվականներին և 1967 թվականից)։


== Պարգևներ ==
Պարգևատրվել է Լենինի 3 և 5 այլ շքանշաններով։


== Ծանոթագրություններ ==
Ռեյսմուսային հաստոց

Ռեյսմուսային հաստոց, փայտամշակման հաստոց՝ տախտակները, չորսուները կամ սալերն ըստ հաստության հարթ ֆրեզելու (ռանդելու) համար։ Ռեյսմուսային հաստոցի կտրող գործիքը դանակավոր լիսեռն է։ Միակողմանի Ռեյսմուսային հաստոցներն ունեն մեկ դանակավոր լիսեռ, որով իրականացվում է նախապատրաստուկի ռեյսմուսումը (տրամաչափումը)։ Լիսեռը տեղադրվում է աշխատանքային սեղանից վերև։ Երկկողմանի Ռեյսմուսային հաստոցներն ունեն ես մեկ դանակավոր լիսեռ, որն ամրացված է սեղանին։ Ստացվող դետալի հաստությունը կախված է բարձրացվող սեղանի դիրքի փոփոխությունից։ Ռեյսմուսային հաստոցով սովորաբար մշակում են նախապես ֆուգանահաստոցով ռանդած դետալները։ Երկկողմանի Ռեյսմուսային հաստոցի տարատեսակներից են ֆուգանառեյսմուսային հաստոցները։
Տյուդետ

Տյուդետ (ռուս.՝ Тюдет), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կոկսա գետի աջ ափով՝ 36 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի.

Ջրային օբյեկտի, պետական ջրային գրանցման կոդը - 13010100312115100003830
Հիդրոլոգիական ուսումնասիրությունների կոդը - 115100383
Ավազանի կոդը -  13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կարավանսարաչայ

Կարավանսարաչայ (ռուս.՝ Каравансарачай), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Ախտիչայ գետի աջ ափին՝ 50 կմ հեռավորության վրա։ Գետի երկարությունը 11 կմ է,ավազանի տարածքը 45,2 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Արևմտյան Կասպիցի ավազանային շրջանին, գետի ջրատնտեսային տեղամասը՝ Սամուր գետնի ակունքն է, գետի ենթաավազանը բացակայում է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07030000412109300002392
Հիդրոլոգիական ուսումնասիրությունների կոդը - 109300239
Ավազանի կոդը - 07.03.00.004
Հիդրոլոգիական ուսումնասիրությունների հատորի համարը - 09
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Քերոլին Ռաֆայելյան

Քերոլին Ռաֆայելյան (անգլ.՝ Carolyn Rafaelian, սեպտեմբերի 25, 1966(1966-09-25)), ազգությամբ հայ ամերիկացի դիզայներ, բարերար և գործարար կին։ Նա «Ալեքս և Անի» ընկերության հիմնադիրն է, որը զբաղվում է բնապահպանական զարդերի և աքսեսուարների արտադրութամբ։


== Կենսագրություն ==
Ռաֆայելյանի հայրը ոսկերչական ընկերությունը հիմնադրել է 1966 թվականին, որտեղ Քերոլինը և իր քույրը որպես պատիժ աշխատում էին, երբ անկարգություն էին անում։ Հետագայում նա իր հորն օգնել է ոսկերչական ապրանքների դիզայնի հարցում։
1994 թվականին նա սկսել է իր անհատական բիզնես ուղին։ 2002 թվականին Քերլինը՝ իր քույր Ռեբեկայի հետ դարձան հոր ոսկերչական «Սիներամա» ընկերության համասեփականատերեր։


== Բիզնես գործունեություն ==
2004 թվականին Ռաֆայելյանն իր երկու դուստրերի անուններով հիմնադրեց «Ալեք և Անի» ընկերությունը։ Ապրանքանիշը սկսեց ընդամենը հինգ մատանուց և աստիճանաբար ընդլայնեց տեսականին։ Նա նաև Ռոդ Այլենդի գինեգործական «Carolyn’s Sakonnet Vineyard» ընկերության սեփականատերն է։ Ռաֆայելյանն ունի նաև սրճարան («Teas and Javas»)։
Ռաֆայելյանը Ռոդ Այլենդի Նյուպորտ քաղաքում գտնվող 60-սենյակ ունեցող «Belcourt of Newport» պատմական թանգարանի սեփականատերն է։


=== Ալեքս և Անի ===
2010 թվականին Ռաֆայելյանի «Ալեքս և Անի» ընկերության եկամուտը կազմել է մոտ $4.5 մլն։ 2015 թվականին վաճառքի ծավալները հասել են $500 միլիոնի, որի շնորհիվ Ռաֆայելյանը հայտնվել է ամերիկյան Forbes ֆինանսական ամսագրի ամենահաջողակ գործարար կանանց ցանկում։
2016 թվականի հունիսին Forbes-ը Ռաֆայելյանին ներառել է ԱՄՆ ամենահարուստ կանանց ցանկում, ովքեր ինքնուրույն են վաստակել իրենց կարողությունը։


== Անձնական կյանք ==
Ռաֆայելյանը ամուսնացած է, ունի երեք երեխա։


== Ծանոթագրություններ ==


== Արտաքին հղումներ ==
Քերոլին Ռաֆայելյանը Forbes կայքում (անգլ.)
Նորգեղի մեզրե

Նորգեղի մեզրե, գյուղ Արևմտյան Հայաստանում, Բալուի գավառակում։


== Բնակչություն ==
XIX դարի 60-ական թվականներին ուներ 20 տուն բնակիչ։


== Պատմամշակութային կառույցներ ==
Նորգեղի մեզրեն ուներ Ս. Հակոբ անունով հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Բուրյակովկա (այլ կիրառումներ)

Բուրյակովկա, կարող է վերաբերել՝

Բուրյակովկա - գյուղ, Ուկրաինայի Ժիտոմիրի մարզի Չեռվոնոարմեյսկի շրջանում
Բուրյակովկա - գյուղ, Ուկրաինայի Խարկովի մարզի Դվուրեչենսկի շրջանում
Բուրյակովկա - գյուղ, Ուկրաինայի Խարկովի մարզի Վելիկոբուրլուկիի շրջանում
Վիրգիլի Շանցեր

Անվան այլ կիրառումների համար տե՛ս՝ ՇանցերՎիրգիլի Լեոնովիչ Շանցեր  (ռուս.՝ Виргилий Леонович Шанцер, կուսակցական ծածկանունը՝ Մարատ, սեպտեմբերի 21 (հոկտեմբերի 3), 1867, Shabo, Ուկրաինա - հունվարի 29 (փետրվարի 11), 1911, Մոսկվա, Ռուսական կայսրություն), ռուս հեղափոխական։ 
1880-ական թվակականներին հարել է նարոդովոլցիներին։ 1901 թվականից կուսակցական աշխատանքներ է կատարել Մոսկվայում։ Աքսորվել է Արևելյան Սիբիր։ ՌՍԴԲԿ II համագումարից (1903) հետո՝ բոլշևիկ։ 1904 թվականին ՌՍԴԲԿ Մոսկվայի կոմիտեի անդամ, 1905 թվականին դարձել է կոմիտեի ղեկավարներից մեկը, «Ռաբոչի» («Рабочий») թերթի խմբագիրը։ Մոսկվայի Դեկտեմբերյան զինված ապստամբության (1905) կազմակերպիչներից է։ 1906 թվականին եղել է ՌՍԴԲԿ Օմսկի, ապա՝ Պետերբուրգի կոմիտեների անդամ։ Կուսակցության V համագումարում ընտրվել է բոլշևիկյան կենտրոնի անդամ։ Բազմիցս բանտարկվել է և աքսորվել։ 1908 թվականին տարագրվել է։ Փարիզում 1909 թվականին մասնակցել է բոլշևիկյան «Պրոլետարի» թերթի ընդլայնված խմբագրության խորհրդակցությանը, հարել է օտզովիսաներին, մտել «Վպերյոդ» հակակուսակցական խմբի մեջ։ Ծանր հիվանդ վիճակում վերադարձել է Ռուսաստան։


== Ծանոթագրություններ ==
Պարֆենևո (գյուղ, Պարֆյոնովսկի շրջան)

Պարֆենևո (ռուս.՝ Парфеньево), գյուղ Ռուսաստանի Կոստրոմայի մարզի Պարֆյոնովսկի շրջանի կազմում։
Բնակչությունը 2002 թվականին գրանցված տվյալներով կազմում էր 2936 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զաստավա Մ77Բ1

Զաստավա Մ77Բ1, Կալաշնիկովի ձևափոխված սովետական ավտոմատ, մարտական հրացան։


== Պատմություն ==
Մ77Բ1-ն արտադրվել է 1977 թվականին՝ Զաստավա Մ70-ից և 7,62×51 մմ տրամափաչի փամփուշտի  մոդիֆիկացիոն ԱԿՄ պատճենից՝ ընդունիչ գործիքով և արևմտյան տեսակի բոցամարիչով։
Հրացանը օգտագործում է վառոդային գազերի հեռացման մեխանիզմը, սառեցումը օդային է, լիցքավորումը տեղի է ունենում շարժական պահեստատուփից. փողը փայտից է։ Մ77 ԱԲ1 տարբերակը ունի ծալովի կոթ։


== Տարբերակներ ==
Մ77ps, 308 /7,62×51 մմ տրամաչափի փամփուշտով  ինքնալիցքավորվող հրացանի տեսակ, որն արտադրվել է ԱՄՆ-ում՝ 2014 և 2015 թվականներին, Century Arms International-ում։ Ներկայիս տարբերակը ունի պոլիմերային կոթ՝ մատների համար անցքը փակող և 10 լիցքավորվող պահեստատուփ։ Ընդունիչը ծանր է, 1.5մմ, RPK տեսակի ուռուցիկ նեցուկ՝ օպտիկական նշանառության սարք ամրացնելու համար։ Փողն ունի միջին կտրվածք, որը քրոմապատ չէ։ Փակաղակը և փակաղակի շրջանակը ողորկ են։ Կարճափող հրացանը փողաբերանի համաչափ նեղացումով է և ակոսված է Մ14-1.0LH։
Մ77ps-ը վաճառվել է մի քանի դիստիբյուտորների կողմից մոտավորապես 550 դոլլարով, և այսօր այս հրացանի հազվադեպ լինելը  զգալիորեն բարձրացրել է նրա գինը։ Հրացանը կարող է ձևափոխվել նախնական վիճակի՝ փոխելով մի քանի դետալ։ Ռեսիվերի հետին մասը  ունի թեք կտրվածք, որն անհրաժեշտ է փայտյա իրերի փոխարինման կամ ձայնահանի ճիշտ տեղադրման օգտագործման համար։
Այս հրացանի հատկությունեերից մեկն էլ այն է, որ այն ունի  երեք ռեժիմով կարգավորվող գազի համակարգ,  որը նրան դարձնում է շատ հուսալի և հարմար՝ խլացուցիչի օգտագործման համար։


== Շահագործող երկրներ ==


=== Օգտագործող երկներ ===
 Կիպրոս
 Մալի


=== Նախկինում օգտագործած երկիր ===
 Հարավսլավիա


== Ծանոթագրություններ ==


== Արտաքին հղումներ ==
Страница на официальном сайте компании Застава Archived 2019-01-03 at the Wayback Machine. (անգլ.)
Բաբելոն (այլ կիրառումներ)

Բաբելոն, հնագույն պետություն էր Տիգրիս և Եփրատ գետերի ստորին ավազանում մ.թ.ա. 1894-539–ին։
Բաբելոն նաև կարող է վերաբերել՝

Հին կտակարանից Մովսեսի առաջին գրքի Բաբելոնյան աշտարակաշինության պատմությունն է։
Բաբելոնի աշտարակը, ֆլամանդացի նկարիչ Պիտեր Բրեյգել Ավագի 1563 թվականի նկարն է։
Բաբելոն, 2006 թվականին նկարահանված դրամա, որի ռեժիսորն է մեքսիկացի Ալեխանդրո Գոնսալես Ինյարիտուն։
Մերգել (Վոլգայի վտակ)

Անվան այլ կիրառումների համար տե՛ս՝ Մերգել (այլ կիրառումներ)Մերգել (ռուս.՝ Мергель), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Վոլգա գետի ձախ ափում՝ 10 կմ հեռավորության վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Կլյազմա գետն է։ Գետի ենթաավազանը Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010300712110000031733
Հիդրոլոգիական ուսումնասիրությունների կոդը - 110003173
Ավազանի կոդը - 09.01.03.007
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վի (Նիլեչի վտակ)

Վի (ռուս.՝ Веськыд-Мосеева-Вож), գետ Ռուսաստանում, հոսում է Կոմի Հանրապետությունում։ Գետաբերանը գտնվում է Յորսա գետի ձախ ափին՝ 6 կմ հեռավորության վրա։ Գետի երկարությունը կազմում է 15 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը ստորին Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000019522
Կոդը ըստ հիդրոլոգիական հետազոտության (ՌԴ) — 103001952
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Գավրիլովկա (քաղաքատիպ ավան, Ուկրաինա)

Անվան այլ կիրառումների համար տե՛ս՝ ԳավրիլովկաԳավրիլովկա (ուկրաիներեն՝ Гаврилівка), քաղաքատիպ ավան Ուկրաինայի Խարկովի մարզի Դերգաչևի շրջանում։ Հիմնադրվել է 1650 թվականին։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Արամ Թաթուլյան

Արամ Գևորգի Թաթուլյան (դեկտեմբերի 13, 1915(1915-12-13), Պյատիգորսկ, Թերեքի մարզ, Ռուսական կայսրություն - մարտի 17, 1974(1974-03-17), Մոսկվա, ԽՍՀՄ), դաշնակահար։


== Կենսագրություն ==
1939 թվականին ավարտել է Մոսկվայի կոնսերվատորիան։ Եղել է Մոսկվայի ֆիլհարմոնիայի մենակատար, 1939 թվականից մասնակցել է Մոսկվայում հայ արվեստի և գրականության առաջին տասնօրյակին։ 1944 թվականից դասավանդել Գնեսինների անվան երաժշտամանկավարժական ինստիտուտում, 1955-1957 թվականներին Չինաստանում պատրաստել է միջազգային մրցույթների 6 դափնեկիր։


== Մրցանակներ ==
Համամիութենական մրցույթի դափնեկիր (Մոսկվա, 2-րդ մրցանակ), 1938


== Ծանոթագրություններ ==
Լիոնի ապստամբություններ (1831, 1834)

Լիոնի ապստամբություններ, կանուտների ապստամբություն (ֆր.՝ Révolte des canuts), Լիոնի մետաքսագործ բանվորների (ֆր.՝ canuts) խոշոր ապստամբությունների հավաքական անվանումը, որոնք տեղի են ունեցել 1831, 1834 և 1848 թվականներին։
Պատճառը մետաքսագործական արտադրության մեջ զբաղված բանվորների և մանր արհեստավորների դրությունն էր։ 1831 թվականի ապստամբությունն սկսվեց նոյեմբերի 21-ին, երբ մանուֆակտուրիստները հրաժարվեցին ընդունել ջուլհակային աշխատանքների նոր՝ առավել բարձր վարձաչափը։
Ապստամբների երազանքն էր՝

Մարտերում պարտված կառավարական զորքերը նոյեմբերի 23-ին ստիպված էին թողնել քաղաքը, սակայն դեկտեմբերի 1-3-ին Լիոն մտած խոշոր զորամասերը ճնշեցին ապստամբությունը։ 1834 թվականի ապստամբության (սկսվեց ապրիլի 9-ին) պատճառը դեպուտատների պալատում բանվորական միությունները արգելելու օրինագծի հաստատումն էր և 1834 թվականի փետրվարին Լիոնում տեղի ունեցած գործադուլի մասնակիցների նկատմամբ իշխանությունների հաշվեհարդարը։
Ապստամբությունը, որ կրում էր բացահայտ հանրապետական բնույթ, ղեկավարում էր Միացյալ կոմիտեն՝ Լագրանժի գլխավորությամբ։ Յոթօրյա զինված մարտերից հետո այն ճնշվեց մեծ դաժանությամբ։ Չնայած պարտությանը, մեծ ազդեցություն գործեցին ֆրանսիայի հեղափոխական պայքարի զարգացման վրա։
Ժողովածու (870)

Ժողովածու (870), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 870 թվի տակ։ Ձեռագիրը գրվել է 1699 թվականին Գրիգոր երեց գրիչի կողմից, Կոստանդնուպոլսում։ Գրված է թղթի վրա, որը ունի 14,3 x 10,2 չափս։ Ձեռագիրը կազմված է 178 թերթից։ Գրված է միասյուն, նոտրգրով։ Պահպանակ՝ թուղթ 7, տպագիր, լատիներեն։ Կազմը` կաշեպատ տախտակ դրոշմազարդ։ Հիշատակարաններ՝ գրչի՝ 177բ։


== Բովանդակություն ==
Ճառք, Խրատք, Քարոզք (Եփրեմ, Թէսփիլոս, Գէորգ վրդ․, Ոսկեբերան, Եղիշէ, Յովհ․ Մանդակունի)։
Պատմութիւն Մատթէոսի, Թումայի, Փիլիպոսի և Բարդուղիմէոսի առաքելոց։


== Ծանոթագրություններ ==
Ճակատ (ճարտարապետություն)

Անվան այլ կիրառումների համար տե՛ս՝ Ճակատ (այլ կիրառումներ)
Ճակատ, շենքի կամ կառույցի արտաքին կողմը։ Տարբերակվում են գլխավոր, կողային, դեպի փողոց կամ բակ նայող և այլն ճակատներ։ ճակատի համամասնությունները, մասնատումները և հարդարանքը սովորաբար պայմանավորված են կառույցի նշանակությամբ, նրա ոճական, տարածական և կոնստրուկտիվ լուծումների յուրահատկություններով։ ժամանակակից, հատկապես մասսայական ինդուստրիալ շինարարությունում, երբ կառույցները շրջապատված են լայնարձակ տարածություններով, շենքի բոլոր ճակատները ունեն հավասարազոր կարևոր նշանակություն։
Ադիշի

Ադիշի (վրաց.՝ ადიში), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջան‎‎‎ում։


== Դիրք ==
Գյուղը գտնվում է ծովի մակարդակից 2040 մետր բարձրության վրա։ Շրջկենտրոն Մեստիայից հեռու է 27 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 44 մարդ։


== Ծանոթագրություններ ==
Աբրահամ Բոլորաձորեցի

Աբրահամ Բոլորաձորեցի (Տեր Աբրահամ, Աբրահամ ծաղկող, 15-րդ դար - 15-րդ դար), հայ մանրանկարիչ, նկարազարդող։ Աշակերտել է Դանիել Աստվածաբան րաբունապետին՝ Սևանավանքում։ Բոլորաձորի վանքի (Վայոց ձոր, Սրկղունք) առաջնորդ (1476 թվականից), Ավագտեր վարդապետի եղբորորդին։


== Կենսագրություն ==

Բոլորաձորի վանքի (Բոլորաբերդի) վանական Աբրահամի անունը հիշատակվում է 1461 թվականից։ Ապրել է 15-րդ դարում։ Հայտնի մանրանկարիչ էր Սյունյաց աշխարհի Վայոց ձոր գավառի Բոլորաձորի վանքում։ 15-րդ դարի վերջերին Տաթևի վանքում ձեռագրեր է նկարազարդել, կատարելագործելով իր արվեստը, մեծապես օգտվել Գլաձորի և Տաթևի մանրանկարչության դպրոցների ավանդույթներից։ Նկարազարդել է 10 մատյան (Ավետարաններ (ձեռ. № 8409, 2634, 221, 7770, 6865, 5303), երկուսը՝ 1475 թվականին, 1482, 1495), Հայսմավուրք № 6268 (1474), Ճաշոց № 2781 (1476), Ճառընտիր № 942 (1478), Շարակնոց (№ 1579), պահվում է Մատենադարանում, մեկը՝ Երուսաղեմի (№ 3230), մեկը՝ Վիեննայի (№ 403), երկուսը՝ Էջմիածնի (№ 129, 322) մատենադարաններում, որոնցում նկատելի է Գլաձորի մանրանկարչության դպրոցի և Թորոս Տարոնացու ազդեցությունը (ձեռ. № 5303), օրինակել է Մանրուսմունք (1484) և այլն։ Ձեռագրերում զետեղել է նաև պատվիրատուների նկարները, լուսանցքներում թողել բացատրական ոտանավորներ։ 1495 թվականի ավետարանի «Պայծառակերպության» նկարի ցածում Աբրահամը տեղավորել է իր և եղբոր՝ Զաքարիայի պատկերները (թվագրված ՋԽԷ֊1498)։ Նրա բազմաթիվ պատկերազարդումները հայ միջնադարյան մանրանկարչության կարևոր էջերից են, կատարված են վարպետությամբ։


== Ծանոթագրություններ ==


== Գրականություն ==
«ԺԵ դարի հայերեն ձեռագրերի հիշատակարաններ», Խաչիկյան Լ. Ս., մաս 1-2, Ե., 1958֊1967
Մոշկովո (այլ կիրառումներ)

Մոշկովո, կարող է վերաբերել՝

Մոշկովո - գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։
Մոշկովո - գյուղ Ռուսաստանի Նովոսիբիրսկի մարզի Մոշկովսկի շրջանի կազմում։
Ալեքսեևկա (գյուղ, Կոշկինսկի շրջան)

Անվան այլ կիրառումների համար տե՛ս՝ Ալեքսեևկա (այլ կիրառումներ)Ալեքսեևկա (ռուս.՝ Алексеевка), գյուղ Ռուսաստանի Սամարայի մարզի Կոշկինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չոռնիե Լոզի (գյուղ, Շոստկայի շրջան)

Չոռնիե Լոզի (ուկրաիներեն՝ Чорні Лози), գյուղ Ուկրաինայի Սումիի մարզի Շոստկայի շրջանում։
2001 թվականի տվյալներով Չոռնիե Լոզի գյուղում բնակվում էր 66 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կատալին Կարադի

Կատալին Կարադի (հունգ.՝ Katalin Karády, իսկական ազգանունը՝ Կանչլեր, դեկտեմբերի 8, 1910(1910-12-08), Բուդապեշտ, Ավստրո-Հունգարիա - փետրվարի 8, 1990(1990-02-08) կամ փետրվարի 19, 1990(1990-02-19), Նյու Յորք, Նյու Յորք, ԱՄՆ), կինոյի և թատրոնի հունգարացի դերասանուհի, երգչուհի։ Հունգարիայում 1940-ական թվականներին ամենահայտնի կինոաստղերից մեկը։


== Կենսագրություն ==
Ծնվել է Բուդապեշտում՝ կոշկակարի ընտանիքում։ Սովորել է արհեստագործական ուսումնարանում։ Իրենից 30 տարով մեծ տղամարդու հետ անհաջող ամուսնությունից հետո սկսել է դերասանի կարիերան։ Ընդունվել է Բուդապեշտի կոմեդիայի թատրոն։
1939-1948 թվականներին կատարել է մի շարք դերեր, որոնց շնորհիվ ձեռք է բերել մեծ ճանաչում և համարվել հունգարական կինոյի ճակատագրական կինը։ Ելույթներ է ունեցել էստրադայում։ Ճակատագրական կնոջ կերպարը հմայիչ արտաքինից բացի ընդգծվել է նաև արտահայտիչ ձայնով, որ համեմատում էին Ցարա Լեանդերի ու Մառլեն Դիտրիխի ձայնի հետ։ Ֆիլմերում հաճախ է նկարահանվել կինոաստղ Պալ Յավորի հետ, ով այն տարիներին եղել է հունգարական կինոյի սեքս-սիմվոլը։
1942 թվականին Կատալին Կարադին հայտնվել է ոստիկանության ուշադրության կենտրոնում այն բանի համար, որ փորձել է ճակատամերձ գոտում գտնվող աշխատանքային ճամբարից ազատել հրեա բանաստեղծ Գեորգ Դենեսին, ով իր համար երգեր էր գրում։
Կատալին Կարադիի կարիերան ավարտվել է այն բանից հետո, երբ 1944 թվականի ապրիլի 18-ին գեստապոն ձերբակալել է նրան՝ ցուցաբերելով դաժան վերաբերմունք ու մի քանի ամիս պահելով կալանքի տակ։
1944 թվականին, երբ գերմանական զորամասերը մտնում են Հունգարիա, Կատալին Կարադին ձերբակալվում է իր սիրեկանի՝ Իշտվան Ուժասժիի հետ միասին։
Գերմանական տանջարանից դուրս գալուց հետո Կատալին Կարադին, իր թանկարժեք զարդերով կաշառելով դահիճներին, մահից փրկել է մի քանի հրեա երեխաների, որոնց պատրաստվում էին գնդակահարել Դանուբի ափին։ Մինչ 1945 թվականը, երբ Բուդապեշտն ազատագրվել է խորհրդային զորքերի կողմից, այդ երեխաներն ապրել են դերասանուհու տանը։
Պատերազմի ավարտից և Հունգարիայում խորհրդային կարգերի հաստատումից հետո Կատալին Կարադին նկարահանվել է ընդամենը մեկ ֆիլմում (1948)։ 1949 թվականին նա տեղափոխվել է Հարավային Ամերիկա՝ Բրազիլիա։ 1977 թվականից ապրել է Նյու Յորքում, որտեղ մինչ իր մահը որպես դերձակուհի աշխատել է գլխարկների ոչ մեծ խանութում։
Կատալին Կարադին մահացել է 1990 թվականի փետրվարի 8-ին Նյու Յորքում։ Նրա աճյունը վերաթաղվել է Բուդապեշտում։
2004 թվականին Կատալին Կարադին Երկրորդ համաշխարհային պատերազմի ժամանակ հրեաներին կյանքը փրկելու համար ընդգրկվել է Հոլոքոստի «Յադ Վա Շեմ» հուշահամալիր-թանգարանում՝ Աշխարհի արդարակյացների շարքում։


== Ընտրյալ ֆիլմագրություն ==
Կատալին Կարադին նկարահանվել է ավելի քան 25 ֆիլմերում։

1939 – Halálos tavasz
1941 – Egy tál lencse
1941 – A szűz és a gödölye
1943 – Ópiumkeringő
1943 – Անսանձի սանձահարումը
1943 – Külvárosi őrszoba
1944 – Szováthy Éva
1944 – Machita
1944 – Valamit visz a víz
1948 – Տաք դաշտեր


== Նշումներ ==


== Ծանոթագրություններ ==


== Արտաքին հղումներ ==
Կատալին Կարադի (անգլ.) Internet Movie Database կայքում
Մ.թ.ա. 315


== Դեպքեր ==


== Ծնունդներ ==


== Մահեր ==
Վերոնելլա

Վերոնելլա  (իտալերեն՝ Veronella), կոմունա Իտալիայում, գտնվում է Վենետո մարզում՝ Վերոնա գավառում։
Բնակչությունը կազմում է 3701 մարդ։ Խտությունը կազմում է 185 մարդ/կմ²։ Զբաղեցնում է 20,82 կմ² տարածք։ Սահմանակից է Ալբարեդո դ'Ադիջե, Արկոլե, Բելֆիորե, Բոնավիգո, Կոլոնիա Վենետա, Միներբե, Պրեսանա, Ձիմելլա համայնքներին։ Փոստային ինդեքս՝ 37040։ Հեռախոսային կոդ՝ 045։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==


== Արտաքին հղումներ ==
Բնակավայրի կայքէջը (իտալերեն)
Բերգ ամ Իրխել

Բերգ ամ Իրխել (գերմ.՝ Berg am Irchel), կոմունա Շվեյցարիայի Համադաշնության Ցյուրիխի գավառում։
Բնակավայրը գտնվում է Շվեյցարիայի գերմանախոս հատվածում։ Բնակավայրի տարածքը կազմում է 7,06 կմ²։ Հիմնական բնակիչները՝ շվեյցարացիներ։
Ըստ 2007 թվականի մարդահամարի տվյալների շվեյցարական այս բնակավայրում բնակվում էր 576 մարդ։ Փոստային ինդեքսը՝ 8415:


== Ծանոթագրություններ ==
Յասմիլա Ժբանիչ

Յասմիլա Ժբանիչ (բոս․՝ Jasmila Žbanić, դեկտեմբերի 19, 1974(1974-12-19), Սարաևո, Բոսնիայի և Հերցեգովինայի Սոցիալիստական Հանրապետություն, ՀՍՖՀ), բոսնիացի կինոռեժիսոր։ Ճանաչման է ձեռք բերել «Գրբավիցա» ֆիլմի շնորհիվ, որ 2006 թվականին Բեռլինի 56-րդ կինոփառատոնում արժանացել է «Ոսկե արջ» մրցանակի։ 2010 թվականին նրա «Ճանապարհին» ֆիլմն ընդգրկվել է Բեռլինի 60-րդ կինոփառատոնի մրցութային ծրագրում։


== Կենսագրություն ==
Յասմիլա Ժբանիչև ծնվել է 1974 թվականի դեկտեմբերի 19-ին Սարաևոյում, բոսնիացի մուսուլմանների ընտանիքում։
Յասմիլա Ժբանիչը սովորել է Սարաևոյի Բեմական արվեստների ակադեմիայի կինոյի և թատրոնի ռեժիսուրայի բաժնում։ Կրթությունն ավարտելուց հետո ԱՄՆ Վերմոնտ նահանգում որոշ ժամանակ որպես տիկնիկավար աշխատել է «Հաց և տիկնիկ» թատրոնում, այնուհետև որպես ծաղրածու հանդես է եկել Լի Դի Լոնգի խմբի կազմում։ Բոսնիա և Հերցեգովինա վերադառնալուց հետո՝ 1997 թվականին, Յասմիլա Ժբանիչը հիմնադրել է «Դեբլոկադա» գեղարվեստական միությունն ու սկսել նկարահանել վավերագրական ու կարճամետրաժ ֆիլմեր։ Նրա աշխատանքները ցուցադրվել են աշխարհի տարբեր երկրներում անցկացվող կինոփառատոնների ժամանակ, որոնցից են 2000 թվականին Սլովենիայում անցկացված Մանիֆեստ 3-ը, 2004 թվականին Կասելում անցկացված «Kunsthalle Fridericianum»-ը, 2003 թվականի Ստամբուլյան բիենալեն։
Յասմիլա Ժբանիչի «Գրբավիցա» ֆիլմը Բեռլինի 56-րդ կինոփառատոնում արժանացել է «Ոսկե արջ» մրցանակի։ Այն ներկայացված է եղել նաև 2006 թվականի Եվրոպական կինոակադեմիայի մրցանակի «Եվրոպական լավագույն ֆիլմ» և «Կնոջ լավագույն դերակատարում» անվանակարգերում։


== Ֆիլմագրություն ==
1995 - Ինքնակենսագրություն (Autobiografija)
1997 - Հետո, հետո (Poslije, poslije)
1998 - Noć je, mi svijetlimo
1998 - Ljubav je...
2000 - Red Rubber Boots
2003 - Sjećaš li se Sarajeva
2003 - Նկարներ անկյունից (Images from the Corner)
2004 - Birthday
2006 - Գրբավիցա (Grbavica, ռեժիսոր, սցենարիստ)
2010 - Ճանապարհին (Na putu, ռեժիսոր, սցենարիստ)
2013 - Նրանց, ովքեր չեն կարող ստել (For Those Who Can Tell No Tales, ռեժիսոր, սցենարիստ)
2013 - Սիրո կղզի (Otok ljubavi,ռեժիսոր, սցենարիստ)


== Պարգևներ ==
Բեռլինի 56-րդ կինոփառատոնի «Ոսկե արջ» մրցանակ 2006 թվականին «Գրբավիցա» ֆիլմի համար
Բեռլինի 56-րդ կինոփառատոնի էկումենյան (քրիստոնեական) ժյուրիի մրցանակ (մրցութային ծրագիր) «Գրբավիցա» ֆիլմի համար (2006 թվական)
Բեռլինի կինոփառատոնի Peace Film Award մրցանակ «Գրբավիցա» ֆիլմի համար (2006 թվական)
ZagrebDox «Մեծ կնիք» «Նկարներ անկյունից» ֆիլմի համար
Սորոս կենտրոնի մրցանակ ժամանակակից արվեստի համար, «Ինքնակենսագրություն» ֆիլմի համար
Սորոս կենտրոնի մրցանակ ժամանակակից արվեստի համար, «Հետո, հետո» ֆիլմի համար
Սարաևոյի կինոփառատոնի հատուկ մրցանակ «Noć je, mi svijetlimo» ֆիլմի համար
New York Expo Film Festival ժյուրիի մրցանակ «Noć je, mi svijetlimo» ֆիլմի համար


== Ծանոթագրություններ ==


== Արտաքին հղումներ ==
Յասմիլա Ժբանիչ Internet Movie Database կայքում
Հարցազրույց Յասմիլա Ժբանիչի հետ 2004 թվականին Archived 2007-02-02 at the Wayback Machine. (բոսն.)
Պուտիլայի շրջան

Պուտիլայի շրջան (ուկրաիներեն՝ Путильський район), շրջան Ուկրաինայի Չեռնովցիի մարզում։
Ստեղծվել է 1961 թվականին։ Վարչական կենտրոնը՝ Պուտիլա։


== Աշխարհագրություն ==
Շրջանի տարածքի մակերեսը կազմում է 884 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 26083 մարդ։ Բնակչության խտությունը կազմում էր 29,51 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Մոռացե՛ք «մահ» բառը

«Մոռացեք «մահ» բառը» (ռուս.՝ «Забудьте слово «смерть»), խորհրդային լայնէկրան գեղարվեստական ֆիլմ, որը նկարահանել է Սամվել Գասպարովը 1979 թվականին։


== Սյուժե ==
1920 թվական։ Ռուսաստանում ընթանում է քաղաքացիական պատերազմ։ Ուկրաինայում մոլեգնում է Կիկոտի ավազակախումբը։ Այդ ժամանակ Սուխովկա գյուղ՝ գավառային ոստիկանության պետի տեղակալ Լևչենկոյի մոտ է գնում կոմիսար Իվան Օստրովոյը, որն ուղարկվել է Կիկոտի ոչնչացման համար։ Թերահավատությամբ դիմավորելով Օստրովոյին՝ Լևչենկոն ստիպված է ենթարկվել հրամանին։ Օստրովոյն ազատում է Լևչենկոյի կողմից գերի վերցված երկու ավազակներին և անհետանում։ Շուտով նա հայտնվում է Կիկոտի ավազակախմբում, որտեղ ասում է, որ ինքը բարոն Վրանգելի սուրհանդակն է։
Հատուկ ֆիլմի համար Վլադիմիր Վիսոցկին գրել է  «Пожары» երգը, սակայն մի շարք պատճառներով այն չի մոնտաժվել ֆիլմում։


== Դերերում ==
Բոգդան Ստուպկա – Իվան Օստրովոյ
Եվգենի Լեոնով – Դմիտրի Պոլիշչուկ
Պյոտր Մերկուրև – կալյանով
Կոնստանտին Ստեպանկով (ավագ) – Կիկոտ
Ստանիսլավ Ստանկևիչ – Զախար Պոլիշչուկ
Վիտալի Մատվեև – ծաղկատար դեմքով ավազակ
Կոնստանտին Ստեպանկով (կրտսեր) – Կիկոտի որդին
Օլեգ Կորչիկով – Լևչենկո, միլիցիայի պետ
Օլգա Գասպարովա – պաննոչկա Նեգրեբեցկայա
Ալեքսանդր Գորբատով – Անդրեյ պապ
Էլգուջա Բուրդուլի – Օխրիմ
Վիտալի Ռոզստալնի – Պետրո Բաչուրա
Պյոտր Վեսկլյարով – գյուղացի
Եկատերինա Կրուպեննիկովա – Եկատերինա
Լյուդմիլա Ֆիրսովա – Նաստյա, Պոլիշչուկի կինը
Օստապ Ստուպկա – տղա (լուսագրերում նշված չէ)


== Նկարահանող խումբ ==
Սցենարի հեղինակ՝ Էդուարդ Վոլոդարսկի
Ռեժիսոր՝ Սամվել Գասպարով
Օպերատոր՝ Վիկտոր Կրուտին
Նկարիչ՝ Միխայիլ Կաց
Կոմպոզիտոր՝ Ալեքսեյ Զուբով


== Ծանոթագրություններ ==


== Գրականություն ==
Цыбульский М.И. Забудьте слово "смерть" // Владимир Высоцкий в Одессе. — СПб.: Студия «НП-Принт», 2013. — 140 с. — ISBN 978-5-91542-201-7


== Արտաքին հղումներ ==
«Մոռացե՛ք «մահ» բառը»(անգլ.) ֆիլմը Internet Movie Database կայքում
Արթուր Սաքունց

Արթուր Սաքունց (ծնվ.՝ 1961 մայիսի 22, Աղջաքենդ, Շահումյանի շրջան, Ադրբեջանական ԽՍՀ), հայ իրավապաշտպան, լրագրող, քիմիկոս, Հելսինկյան քաղաքացիական ասամբլեայի Վանաձորի գրասենյակի նախագահ։ Քիմիական գիտությունների թեկնածու (1992)։


== Կենսագրություն ==
Ծնվել է 1961 թվականի մայիսի 22-ին Աղջաքենդ գյուղում, Շահումյանի շրջան, Ադրբեջանական ԽՍՀ։ Ավարտել է Վանաձորի Վահան Տերյանի անվան թիվ 5 դպրոցը։


=== Կրթություն ===
1978-1983 թվականներին սովորել և ավարտել է Երևանի պոլիտեխնիկական ինստիտուտի Վանաձորի մասնաճյուղը՝ ինժեներ-քիմիկոս մասնագիտությամբ։
1989-1992 թվականներին եղել է Ռուսաստանի գիտությունների ակադեմիայի Ա.Ն. Նեսմեյանովի անվան էլեմենտ-օրգանական միացությունների ինստիտուտի (ru) ասպիրանտ։ Քիմիական գիտությունների թեկնածու (1992)։
1998 թվականին ավարտել է Հարավային Կովկասի իրավապաշտպան կազմակերպությունների սեմինարը (Թբիլիսի-Գուդաուրի, Վրաստան)։
2002 թվականին ավարտել է հակամարտությունների կարգավորման թեմայով սեմինարը (Գուդաուրի, Վրաստան)։
2002 թվականին ավարտել է լրագրության սեմինար (IREX/ProMedia):


=== Աշխատանքային գործունեություն ===
2004 թվականից առ այսօր, Վանաձորի մամուլի ակումբի նախագահ։
2002 թվականից առ այսօր, «Քաղաքացիական նախաձեռնություն» շաբաթաթերթի խմբագիր, Վանաձոր։
1998 թվականից առ այսօր, Հելսինկյան քաղաքացիական ասամբլեայի Վանաձորի գրասենյակի նախագահ։
1996-1997 թվականներին աշխատել է Լոռու մարզպետարանի տարածքային բաժնի ղեկավար։
1992-1996 թվականներին աշխատել է Վանաձորի քաղաքապետի խորհրդական։
1983-1992 թվականներին եղել է Պոլիմերային սոսինձների ինստիտուտի գիտաշխատող, Վանաձոր։
1983-1985 թվականներին ծառայել է ԽՍՀՄ Զինված ուժերում՝ քիմզորամասում։ Ունի ավագ լեյտենանտի կոչում։


== Ընտանիք ==
Ամուսնացած է, ունի երեք զավակ։


== Ծանոթագրություններ ==
Լադոժսկի Տրուդպոսյոլոկ

Լադոժսկի Տրուդպոսյոլոկ (ռուս.՝ Ладожский Трудпосёлок), գյուղ Ռուսաստանի, Լենինգրադի մարզի Վսևոլոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 109 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պետրոպավլովկայի շրջան (Դնեպրոպետրովսկի մարզ)

Անվան այլ կիրառումների համար տե՛ս՝ Պետրոպավլովսկի շրջան (այլ կիրառումներ)Պետրոպավլովկայի շրջան (ուկրաիներեն՝ Петропавлівський район), շրջան Ուկրաինայի Դնեպրոպետրովսկի մարզում։
Ստեղծվել է 1923 թվականին։ Վարչական կենտրոնը՝ Պետրոպավլովկա։


== Աշխարհագրություն ==
Շրջանի տարածքի մակերեսը կազմում է 1250 կմ²։


== Բնակչություն ==
2005 թվականի մարդահամարի արդյունքներով շրջանում բնակվում էր 35403 մարդ։ Բնակչության խտությունը կազմում էր 28,32 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Թահմազ (լեռ)

Թահմազ, լեռ Կարսի սարահարթում, Կարս քաղաքի մոտ։ Սրա վրա էր գտնվում Թահմպաս բերդ-ամրոցը։


== Ծանոթագրություններ ==
Բիստրիկ (այլ կիրառումներ)

Բիստրիկ, կարող է վերաբերել՝

Բիստրիկ - գյուղ, Ուկրաինայի Ժիտոմիրի մարզի Բերդիչևի շրջանում
Բիստրիկ - գյուղ, Ուկրաինայի Ժիտոմիրի մարզի Ռուժինսկի շրջանում
Բիստրիկ - գյուղ, Ուկրաինայի Սումիի մարզի Կրոլևեցի շրջանում
Բիստրիկ - գյուղ, Ուկրաինայի Վիննիցայի մարզի Պոգրեբիշչեի շրջանում
Բիստրիկ - գետ Ռուսաստանում, հոսում է Վորոնեժի մարզում
Պատշգամբի մոտ: Իսպանուհի Լեոնորան և Ամպարան

«Պատշգամբի մոտ։ Իսպանուհիներ Լեոնորան և Ամպարան» (ռուս.՝ У балкона. Испанки Леонора и Ампара), ռուս գեղանկարիչ, թատերական նկարիչ, մանկավարժ և գրող Կոնստանտին Կորովինի նկարներից։ Այս ստեղծագործությունը հեղինակը վրձնել է 1888-ից 1889 թվականներն ընկած ժամանակահատվածում։ Յուղաներկով կտավի չափերն են 62 × 39 սմ։ Երբեմն կտավը կոչվում է «Պատշգամբի մոտ» և «Իսպանուհիները»։
Այսօր «Պատշգամբի մոտ։ Իսպանուհիներ Լեոնորան և Ամպարան» ստեղծագործությունը պահպանվում և ցուցադրվում է Տրետյակովյան պատկերասրահում (Մոսկվա, Ռուսաստան)։


== Նկարագիր ==
«Պատշգամբի մոտ։ Իսպանուհիներ Լեոնորան և Ամպարան» ստեղծագործությունում Կորովինը պատկերել է երկու աղջկա։ Նրանք կանգնած են գորգին, պատուհանի մոտ, որը բացվում է դեպի պատշգամբ։ Այդ աղջիկները, հենված մեկը մյուսին, կտավի կոմպոզիցիայի կենտրոնական մասն են։  Նրանք աշխուժորեն հետաքրքրված են ինչ-որ բանով, որը կատարվում է փողոցում, այդ պատճառով էլ պատշգամբի պատուհանների շերտավարագույրների արանքից դուրս են նայում։ Նկարիչը մեծ ուշադրություն է դարձրել լույսի նրբերանգի խաղերին, որոնք ներթափանցում ե շերտավարագույրի արանքից։ Թեթև, սահուն վրձնահարվածները կատարված են իմպրեսիոնիզմի ոճով, որին միահյուսվում է նաև մոդեռնիզմը։


== Պատմություն ==
«Պատշգամբի մոտ։ Իսպանուհիներ Լեոնորան և Ամպարան» ստեղծագործությունը Կորովինը սկսել է նկարել 1888 թվականին Վալենսիայում, երբ ճանապարհորդում էր Իսպանիայում։ Կտավն ավարտին է հասցրել 1889 թվականին Մոսկվայում։ Նկարիչը նշում է, որ Վալենսիայի հյուրանոցում նա շվեյցարին խնդրել է իր համար երկու մոդել իսպանուհի գտնի։ Որոշ ժամանակ անց բարապանը Կորովինի սենյակ է ուղեկցում երկու երիտասարդ իսպանուհու՝ Ամպարային ու Լեոնորային։ Նկարիչը խնդրում է աղջիկներին, որ կանգնեն պատշգամբի մոտ ու կեցվածք ընդունեն։ Վերջում աղջիկները հրաժարվում են նկարչի առաջարկած գումարից, բայց, ինչ-որ կերպ փոխհատուցել ցանկացող Կոնստանտին Կորովինը նրանց տանում է շուկա՝ գնելով կոշիկ ու չինական մետաքսից գլխաշոր։
Նկարն առաջին անգամ հանրությանը ցուցադրվել է 1889 թվականին՝ Գեղարվեստական շրջիկ ցուցահանդեսների ընկերության 17-րդ ցուցահանդեսին։
1900 թվականին կտավը ցուցադրվել է Փարիզում՝ Համաշխարհային ցուցահանդեսում։ Այստեղ հեղինակին շնորհում են ոսկե մեդալ։ Այս ցուցահանդեսին Կորովինը գերազանցում է Վիկտոր Վասնեցովին, Իսահակ Լևիտանին, Վասիլի Պոլենովին և Կոնստանտին Մակովսկուն։


== Ծանոթագրություններ ==


== Արտաքին հղումներ ==
«Պատշգամբի մոտ։ Իսպանուհիներ Լեոնորան և Ամպարան» ստեղծագործությունը
Բրիտ Ռոբերտսոն

Բրիտտանի Լեաննա «Բրիտ» Ռոբերտսոն (անգլ.՝ Brittany Leanna «Britt» Robertson, ապրիլի 18, 1990(1990-04-18), Շառլոթ, Հյուսիսային Կարոլինա, ԱՄՆ), ամերիկացի դերասանուհի։ Դարձել է հայտնի որոշ կարճամետրաժ սերիալների և ֆիլմերի հետևանքով. դրանցից են՝ «Կյանքը անկանխատեսելի է» (2010-2011) և «Գաղտնի շրջան» (2011-2012), «Առաջին անգամ» (2012), «Դիմիր ինձ յուրաքանչյուր հարցով» (2014), «Երկարատև ճանապարհորդություն»(2015), «Ապագայի երկիրը» (2015)։


== Վաղ տարիները ==
Ռոբերտսոնը ծնվել է Շարլոտում, նահանգ Հյուսիսային Կարոլինա, բայց մեծացել է Գրինվիլդում, Հարավային Կարոլինա։ Նա ամենամեծն է իր 3 քույրերի և 3 եղբայրների մեջ։ 14 տարեկան հասակում նա տեղափոխվել է Լոս Անջելես, որտեղ ապրել է իր տատիկի տանը, միաժամանակ փնտրելով աշխատանք հեռուստատեսությունում։ Արդեն 16 տարեկանում նա ստացել էր դեր մի սիտկոմում, բայց այն այդպես էլ չի հեռարձակվել։


== Կարիերա ==
Ռոբերտսոնի առաջին լուրջ դերը եղել է Սթիվ Քարելի պատանի աղջկա դերը «Սիրահարվել եղբոր հարսնացուին» ֆիլմից, 2007 թվական։ Հաջորդ տարում նա նկարահանվել է CBS-ի «Սվինգերների քաղաքը» սերիալում, որը փակվել է ընդամենը մի սեզոնից հետո։ Ինչպես նաև Ռոբերտսոնը խաղացել է «C.S.I.. Հանցագործության վայրը», «Օրենք և կարգ ու կանոն. Հատուկ դասակ» և «Օրենք և կարգ ու կանոն. Մտադրված հանցագործություն»։ 2010 թվականին նա ստացել է հաղորդավարի դեր The CW-ի «Կյանքը հիասքանչ է» սերիալում։ Շոուն հաճելի էր քննադատներին, բայց ուներ թույլ ռեյտինգ, այդ իսկ պատճառով այն փակվեց երկու կարճ սեզոններից հետո։ Այն նրան տարավ գլխավոր դերի The CW-ի մի այլ սերիալում՝ «Գաղտնի շրջան», որը փակվել է մեկ սեզոն նկարահանվելուց հետո։
2012 թվականին Ռոբերտսոնը խաղացել է գլխավոր դեր «Առաջին անգամ» ֆիլմում։ Այնուհետև նա ստացել էր մի երկրորդական դեր CBS-ի «Գմբեթի տակ» սերիալում։ Նա լքել է սերիալը երկրորդ սեզոնի առաջին էպիզոդում 2014 թվականի հունիսին։ 2013 թվականի ամռանը նա ստացել է գլխավոր դեր ռեժիսոր Բրեդ Բրդի «Ապագայի երկիրը» ֆիլմում, որը ուներ շատ մեծ բյուջե։ Այնուհետև նա ստացավ ևս մի գլխավոր դեր «Երկարատև ճանապարհորդություն» ֆիլմում, որի սցենարը մշակվել է Նիկոլաս Սփարքսի համանուն ռոմանի հիման վրա։ Դրանից հետո նա նկարահանվել է Բրյուս Բերեսֆորդի «Խոհարարը» ֆիլմում։


== Ֆիլմագրություն ==


=== Ֆիլմեր ===


=== Հեռուստատեսություն ===


== Ծանոթագրություններ ==


== Արտաքին հղումներ ==

http://www.brittrobertson.com Բրիտ Ռոբերտսոն. պաշտոնական կայք
Բրիտ Ռոբերտսոն Թվիթթերում
Britt Robertson Internet Movie Database կայքում
Աշնակ (լեռ)

Անվան այլ կիրառումների համար տե՛ս՝ Աշնակ (այլ կիրառումներ)Աշնակ, լեռնագագաթ Հայաստանի Արագածոտնի մարզում, Արագած լեոնազանգվածի հարավ-արևմտյան լանջին, Աշնակ գյուղից 2 կմ արևելք։ Բարձրություն 1501 մ։


== Ծանոթագրություններ ==
Պայու (գյուղ, Ռաննու շրջան)

Անվան այլ կիրառումների համար տե՛ս՝ ՊայուՊայու (էստ․՝ Paju), գյուղ Էստոնիայի Տարտումաա նահանգի Ռաննու շրջանում։
2011 թվականի տվյալներով գյուղում բնակվում էր 50 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռանա Դաջանի

Ռանա Դաջանի, հորդանանցի մոլեկուլային կենսաբան, Հաշիմյան համալսարանի դոցենտ։ 2005 թվականին Այովայի համալսարանից  ստացել է մոլեկուլային կենսաբանության դոկտորի աստիճան։ Հարվարդի համալսարանի Ռեդքլիֆ Հեռանկարային հետազոտությունների ինստիտուտից ստացել է կրթաթոշակ և  Էյզենհաուերի կրթաթոշակ։ Դոկտոր Դաջանին Ֆուլբրայթ ծրագրի գիտաշխատող է, ստացել է երկու Ֆուլբրայթ մրցանակ։ Եղել է Եյլի համալսարանի այցելու պրոֆեսոր Եյլի ցողունային բջիջների կենտրոնում և այցելու գիտաշխատող Քեմբրիջի համալսարանի և Հորդանանի Ցողունային բջիջների թերապիայի կենտրոնում։
Մեծ Բրիտանիայում հիմնադրված «Մուսուլմանական գիտական ամսագիրը» բարձր է գնահատել Ռանա Դաջանիին որպես իսլամական աշխարհում ամենաազդեցիկ կին գիտնականներից մեկը և «100 ամենաազդեցիկ արաբ կանանց» շարքում դասվել է 13-րդը «CEO Middle East Magazine» ամսագրում։


== Հրապարակումներ և ելույթներ ==
Ռանա Դաջանին ՄԱԿ-ի հորդանանյան գրասենյակի կանանց խորհրդատվական խորհրդի անդամ է։ Հրապարակվել է մի քանի գիտական և բնությանն առնչվող ամսագրերում։ Ելույթներով հանդես է եկել Քեմբրիջի համալսարանի Տեմպլեթոն-Քեմբրիջի լրագրության  ընկերակցության սիմպոզիումում, Մասաչուսեթսի տեխնոլոգիական ինստիտուտում, ՄաքԳիլի համալսարանում և Բրիտանական խորհրդի «Հավատա երկխոսությանը» կոնֆերանսին։


== Ծանոթագրություններ ==
Խաչերի կիկլոպյան ամրոց

Խաչերի ամրոց, Հացառատի Բերդի գլուխ ամրոցից մեկ և կես կիլոմետր դեպի հյուսիս, Գավառ քաղաքի արևմտյան ծայրամասում կա մի Հրվանդանաձև ժայրաբլուր, այն դաշտի հյուսիսարևմտյան մասում, որը տեղացիները խաչեր են անվանում։
Խաչերի այդ բարձունքը հանդիսանում է մի ընդարձակ սարահարթի ժայռապատ վերջավարություն, որի հարավային լանջի ահռելի քարերի տակից բխում են բազմաթիվ աղբյուրներ։


== Աղբյուրներ ==
Հայաստանի Հնագիտական Հուշարձանները գրքից, հեղինակ՝ Գ. Հ. Միքայելյան
H1N1 գրիպի համաճարակ 2009 թվականին

A / H1N1 «Խոզի» գրիպի  համաճարակ ,H1N1-ը գրիպի վիրուսի համեմատաբար նոր շտամ է, որի բռնկումը տեղի է ունեցել 2009 թվականին և ստացել «խոզի գրիպ» անվանումը։ համարվում է սուր ինֆեկցիոն հիվանդություն, ի հայտ է եկել նոր գենետիկական ձևի ներքո և փոխանցվում է մարդուց մարդ։ Դրա արդյունքում վարակը ազդել է ողջ մոլորակի վրա, և 2009 թվականի հունիսին  Առողջապահության համաշխարհային կազմակերպության կողմից ճանաչվել է պանդեմիկ (համաճարակ)։
2010 թվականի օգոստոսին Առողջապահության համաշխարհային կազմակերպությունը հայտարարեց A / H1N1 գրիպի համաճարակի ավարտման մասին։

Մեծահասակների մոտ.

Շնչառության դժվարություն կամ կարճատևություն
Ցավ կամ ճնշում կրծքավանդակում
Հանկարծակի հոգնածություն
Շփոթվածություն
Կրկնվող փսխումներ
Բարձր ջերմությունԵրեխաների մոտ.

Արագ շնչառություն կամ շնչառության դժվարացում
Մաշկի կապտում
Հեղուկի քիչ ընդունում
Գրիպի նախանշաններ, որոնք սկզբնապես անհետանում են, սակայն նորից հայտնվում՝ ավելի ծանր ձևով
Ցան
Ախորժակի բացակայություն
Անարցունք լաց


== Վիրուսի տարածվածությունը երկրներով ==


== Ծանոթագրություններ ==
Տերեբլյանի Վտորիե

Տերեբլյանի Վտորիե (ռուս.՝ Теребляны Вторые), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը վերջին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էշալոն

Էշալոն (ֆր.՝ Échallon), կոմունա Ֆրանսիայում՝ Ռոն Ալպեր մարզում՝ Էն գավառում։ Կոմունայի օկրուգը Նանտյունան է։
INSEE կոդը՝ 01152։


== Աշխարհագրություն ==
Համայնքը գտնվում է մոտ 390 կմ հյուսիս-արևմուտք Փարիզից, 90 կմ հարավ-արևմուտք Լիոնից, 40 կմ հարավ Բուրկ ան Բրեսայից։
Համայնքի տարածքով հոսում է Սեմեն գետը, հյուսիսում գտնվում է Ժենեն լիճը, տարածքի մեծ մասը պատված է անտառներով։


== Եղանակ ==
Կլիման ցամաքային է ցուրտ ձմեռներով և տաք ամառներով։ Անձրևները լինում են հազվադեպ, հիմնականում ամռանը։


== Բնակչություն ==
2010 թվականի տվյալներով քաղաքում ապրում է 772 մարդ։


== Վարչակազմ ==


== Տնտեսություն ==
2010 թվականի տվյալներով 487 մարդկանցից 381 (15-64 տարեկան) տնտեսապես ակտիվ են, 106 -ը՝ պասիվ (ակտիվության ինդեքսը՝ 78,2 %, 1999 թվականին 73,9 % էր)։ 381 ակտիվ բնակիչներից 354 -ը (194 տղամարդ և 160 կին), գործազուրկ էր 27 -ը (17 տղամարդ և 10 կին)։ 106 պասիվներից 27-ը աշակերտներ և ուսանողներ են, 53-ը՝ թոշակառուներ, 26-ն էլ պասիվ են այլ պատճառներով։


== Տեսարժան վայրեր ==
Ամբերյո ան Դոմբ ամրոցը (15-րդ դար)։ Պատմական հուշարձանը 1905 թվականին է հայտնաբերվել։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==

 Մեդիաֆայլեր Échallon թեմայով Վիքիպահեստում:
Պաշտոնական կայք (ֆր.)
«Էշալոն» (ֆրանսերեն)։ Ֆրանսիայի տնտեսական հետազոտությունների և վիճակագրության ազգային ինստիտուտ։ Վերցված է 2014-05-20 
«Էշալոն» (ֆրանսերեն)։ cassini.ehess.fr։ Արխիվացված է օրիգինալից 2008-06-21-ին։ Վերցված է 2014-05-20